
Kako ***[islam](https://pitajucene.com/search/islam/questions/ "Pretraži pitanja o Islamu")*** tretira samoubistvo?


* 
* 
* 
* 
* 
* 
* 

 
Kakav je propis samoubistva?

Sabit b. ed-Dahhak, radijallahu anhu, prenosi da je Vjerovjesnik, sallallahu alejhi ve sellem, kazao: “Ko kaže: ‘Nemao ništa s islamom’ a laže zaklinjući se, nema ništa s islamom. Ko izvrši samoubistvo komadom željeza, bit će njime mučen u džehennemskoj vatri. “784


Džundub, radij allahu anhu, pripovijeda sljedeći ***[hadis](https://pitajucene.com/search/Hadis/questions/ "Pretraži pitanja o hadisima")***: ‘Jedan je čovjek imao rane po tijelu i ubio se, pa je Uzvišeni Allah rekao: ‘Moj mi je rob požurio! Zabranit ću mu da uđe u ***[Džennet](https://pitajucene.com/search/D%C5%BEennet/questions/ "Pretraži pitanja o džennetu")***!'”785


Ebu Hurejra, radijallahu anhu, prenosi Vjerovjesnikove, sallallahu alejhi ve sellem, riječi upozorenja: “Ko se strmoglavi s litice ipočini samoubistvo bit će bačen u džehennemsku vatru, kroz koju će propadati i vječno će u njoj ostati. Ko se ubije otrovom bit će bačen u džehennemsku vatru, u kojoj će ispijati otrov i vječno će u njoj ostati. Ko se ubije nožem bit će bačen u vatru, u kojoj će probadali svoj stomak i u njoj će vječno ostati. “786


**Propisi u vezi s poglavljem** 


**Prvo**, strogo je zabranjeno oduzeti svoj život, kao i oduzeti nekome život.


**Drugo**, navedeni hadisi nisu dokaz onima koji tvrde da će počinioci velikih grijeha biti vječno u Vatri. Od Resulullaha je, sallallahu alejhi ve sellem, preneseno ono što opovrgava ovo njihovo mišljenje, posebno kada se radi o samoubistvu.


Džabir b. Abdullah pripovijeda da je Et-Tufejl b. Amir ed-Devsi došao Poslaniku, sallallahu alejhi ve sellem, i rekao mu: “Allahov Poslaniče, treba li ti snažna zaštita?” Vjerovjesnik je, sallallahu alejhi ve sellem, odbio tu ponudu, jer je Allah odredio da će njegovi zaštitnici biti ensarije. Nakon što je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, učinio hidžru u Medinu, i Et-Tufejl b. Amir, s jednim svojim sunarodnjakom, došao je u Medinu. Boravak u Medini nije im se sviđao, pa se Et-Tufejlov sunarodnjak razbolio i zapao u depresiju. Uzeo je šiljak strijele i odrezao zglobove svojih prstiju od čega je umro. Poslije toga, Et-Tufejl b. Amir usnio ga je u lijepom stanju, ali su mu ruke bile pokrivene. Upitao ga je: “Šta je s tobom uradio tvoj Gospodar?” Odgovorio je: “Oprostio mi je zbog hidžre koju sam učinio Allahovom Poslaniku, sallallahu alejhi ve sellem.” Et-Tufejl ga je upitao: “Zašto su ti ruke pokrivene?” Odgovorio je da mu je rečeno: “Ono što si sam uništio, Mi nećemo vratiti kako je bilo.” Taj san je Et-Tufejl ispričao Allahovom Poslaniku, sallallahu alejhi ve sellem. Allahov Poslanik, sallallahu alejhi ve sellem, rekao je: “Bože moj, oprosti i rukama njegovim!”787


Imam En-Nevevi zapisao je u djelu El-Minhadž 2/ 131-132: “Ovaj hadis dokazuje veličanstveno ***[pravilo](https://pitajucene.com/search/pravilo/questions/ "Pretraži pitanja o pravilima")*** ehli-sunneta – da onaj ko izvrši samoubistvo ili počini veliki grijeh pa umre ne pokajavši se, nije nevjernik niti se za njega može tvrditi da će ući u ***[Džehennem](https://pitajucene.com/search/D%C5%BEehennem/questions/ "Pretraži pitanja o džehennemu")***; on će biti prepušten Allahovoj volji. Ovaj hadis objašnjava prethodno navedene hadise, a čije vanjsko ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ukazuje na to da će on, ipak, biti vječno u Vatri. Hadis potvrđuje da će neki počinioci velikih grijeha biti kažnjeni, kao što je ovaj kažnjen zbog svojih ruku. Također, hadis pobija stav murdžija koji kažu da grijcšenje ne šteti čovjeku. A Allah najbolje zna.”


**Treće**, Vjerovjesnikove, sallallahu alejhi ve sellem, riječi: ” . . i vječno će u njoj ostati”, odnose se na onoga koji samoubistvo smatra dopuštenim, a koji je zapravo nevjernik zbog toga. Sve ovo vrijedi u slučaju da je ovo predanje pouzdano preneseno, jer ga je Et-Tirmizi doveo u sumnju rekavši u djelu Es-Sunen, 4/387: “Muhammed b. Adžlan prenosi od Seida el-Makberija, od Ebu Hurejre, od Vjerovjesnika, sallallahu alejhi ve sellem, da je kazao: ‘Ko se ubije otrovom bit će bačen u džehennemsku vatru, i nema dodatka: ‘… i vječno će u njoj ostati. ‘ U ovom obliku prenosi ga Ebuz-Zinad od El-E’redža, on od Ebu Hurejre, a on od Vjerovjesnika, sallallahu alejhi ve sellem. Ovo je ispravnije, budući da mnoga predanja govore o tome da će neki vjernici biti kažnjeni Džehennemom, ali da će izaći iz njega i neće u njemu vječno boraviti.”


**Četvrto**, učeni i pobožni ljudi ne klanjaju dženazu samoubici te ga prepuštaju običnom svijetu, shodno hadisu Džabira b. Semure, radijallahu anhu, koji pripovijeda da su pred Vjerovjesnika, sallallahu alejhi ve sellem, donijeli truplo čovjeka koji je izvršio samoubistvo šiljkom strijele, ali mu on nije klanjao dženaza-namaz. 788


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


 


